หุ้นบ่ายเปิดบวกต่อ แต่แนวโน้มเคลื่อนไหวกรอบแคบ
หุ้นบ่ายเปิดตลาดมาบวกขึ้น 2 จุด (14.33 น.) หรือที่ 806.25 จุด&nbsp; จากช่วงเช้าที่ดัชนีปิดที่ 804.67&nbsp; นักวิเคราะห์ชี้ดัชนีหุ้นช่วงบ่ายเคลื่อนไหวกรอบแคบ เพราะไร้ปัจจัยใหม่นำทาง
6 ก.ค. 2553

หุ้นบ่ายเปิดตลาดมาบวกขึ้น 2 จุด (14.33 น.) หรือที่ 806.25 จุด  จากช่วงเช้าที่ดัชนีปิดที่ 804.67  นักวิเคราะห์ชี้ดัชนีหุ้นช่วงบ่ายเคลื่อนไหวกรอบแคบ เพราะไร้ปัจจัยใหม่นำทาง
นายอภิสิทธิ์ ลิมป์ธำรงกุล ผู้อำนวยการ ฝ่ายวิเคราะห์หลักทรัพย์ บล.เกียรตินาคิน เปิดเผยว่า ดัชนีหุ้นภาคบ่ายน่าจะแกว่งตัวในกรอบแคบไม่ต่างจากช่วงเช้า เพราะไม่มีปัจจัยบวกใหม่เข้ามากระตุ้นบรรยากาศการลงทุน 
แต่อย่างไรก็ตาม ต้องติดตามทิศทางของตลาดหุ้นภูมิภาคประกอบการลงทุนด้วยเพราะจะส่งผลกระทบต่อบรรยากาศการลงทุนด้วย โดยกลยุทธ์การลงทุน แนะนำ รอซื้อเมื่อดัชนีปรับตัวลดลงหรือขายทำกำไรเมื่อดัชนีพิ่มขึ้น ที่กรอบแนวรับ 800 จุด และแนวต้านอยู่ที่ 810 จุด
สำหรับการเคลื่อนไหวดัชนีช่วงเช้าเคลื่อนไหวในกรอบ 803-808 จุด เพราะดัชนีดาวน์โจนส์ปิดทำการวันหยุดชดเชยวันชาติสหรัฐ แต่ที่ดัชนีสามารถอยู่ในแดนบวกได้เพราะยังมีแรงซื้อเก็งกำไรผลประกอบการหลักทรัพย์ที่คาดว่าจะออกมาดีในไตรมาส 2